རུ་སྐོར་ཁྱིམ་མཚིས་ཚང་གི་བྱིས་པ་ཚང་མས་འདི་ལྟར་འཁྱེར་བཞིན་པ་མཐོང་བས་ངས་ཀྱང་རེ་འགའ་བརྐུས་ནས་བཙོང་བ་ཡིན།ཕྱིར་ཁྱིམ་ལ་ཐོན་ནས་དགའ་ཁོམ་མ་ཕྱིན་པར་ཨ་ཕས་དབྱིག་པ་ཞིག་བཟུང་སྟེ་གཟས་ནས་ཐོན་བྱུང་།ངའི་འཕོང་མགོར་དབྱིག་པས་ལན་འགར་གཞུས་རྗེས་ང་མཆོད་ཁང་དུ་དྲུད་ནས་པུས་མོ་སར་འཛུག་ཏུ་བཅུག་ཅིང་།འུ་ཚང་གིས་ཕ་མེས་ཡང་མེས་རིང་ལ་བརྐུས་ཤིག་བྱེད་མ་མྱོང་།ད་སྐབས་ད་བརྐུ་བྱེད་པའི་ཚད་དུ་ལྷུང་ཡོད་དམ།ཟེར་ནས་ཁོང་ཁྲོ་དྲག་པོ་ལངས་ཤིང་མིག་ཆུ་ལྷུང་བྱུང་།ལོ་དེར་ང་ལོ་བརྒྱད་ཡིན་ལ།དེ་ནི་ངས་མཐོང་བའི་ཨ་ཕ་ངུ་བཞིན་པ་ཐོག་མ་ཡིན་ལ་ཨ་ཕས་ང་ལ་གཅར་བའང་ཐེངས་དང་པོ་ཡིན།